Deși mai este ceva până la 1 aprilie, și fără a avea intenția de a păcăli, ne-am gândit să-ți propunem un top 5 locuri din România de vizitat în aprilie, din ciclul de articole "Turist prin țara mea!", iar ca o primă recomandare, Poiana Narciselor sau Bucovina, sunt printre cele mai frumoase locuri care ar merita vizitate. Așadar, citește mai departe și află care este acest top 5 locuri din România de vizitat în aprilie.
După cum bine știm, luna aprilie este deja a doua lună de primăvară în România și sezonul intermediar între iarna liniștită și rece și vara fierbinte și aglomerată. Pentru pasionații de natură, mai trebuie spus că în aprilie începe și migrația păsărilor în Delta Dunării, unde există atracții culturale și naturale minunate de care vă puteți bucura.
De la 1 aprilie, de fapt, începe cu pași mici sezonul pentru turismul din România, așa că este posibil să vă confruntați cu o oarecare aglomerație și cu prețuri mai mari în zonele deosebit de populare, dar nu peste tot.
Dacă nu te-am convins încă, îți propunem un top 5 locuri din România de vizitat în aprilie. Așa că, citește mai departe și află care ar fi locurile de vizitat în această lună.
Dacă nu ai nici un plan pentru perioada lunii aprilie, premegătoare lunii în care vom sărbători Paștele (anul acesta va fi pe 5 mai), este un moment excelent pentru a explora unele dintre atracțiile culturale ale României, deoarece majoritatea locurilor vor fi deschise și veți putea evita aglomerația de la sfârșitul primăverii și al verii.
De altfel, din cliclul de articole "Turist prin țara mea!", am mai vorbit despre locuri din România care atrag zeci de mii de turiști. Așa că, iată un top 5 locuri din România de vizitat în aprilie.
Regiunea Bucovina din nord-estul României este o destinație obligatorie pentru călătorii interesați de cultură, artă, istorie și arhitectură.
Mănăstirile și bisericile pictate incredibile din această regiune fac parte din Patrimoniul Mondial UNESCO și ar putea ocupa călătorii curioși timp de câteva zile.
Dacă nu ai ajuns în această perioadă din an aici, poate acum ar fi momentul, deoarece ai ce vizita, de la satele arhaice pline de tradiție, și până la bisericile magnifice din lemn, case și porți sculptate.
În zona Transilvaniei, foarte aproape de Brașov, vei da peste acest loc spectaculos, Poiana Narciselor, o arie protejată, foarte aproape de comuna Șecaia din județul Brașov.
Pe cele peste 390 de hectare de teren vei putea admira stejarii seculari și una din cele mai frumoase specii de narcise, de altfel o specie rară protejată prin lege.
Aprilie și mai sunt cu siguranță cele mai bune luni pe care le puteți alege pentru a vizita Delta Dunării, care este inclusă pe lista Patrimoniului Mondial UNESCO. Este a doua cea mai mare deltă fluvială din Europa, după Volga, și cea mai bine conservată din Europa.
În aprilie, prima vegetație acvatică va deveni vizibilă, iar în mai totul va fi verde, nuferii vor înflori, iar malurile vor fi pline de flori de primăvară. Primăvara, veți putea vedea și peste 200 de specii de păsări, ceea ce face din Delta Dunării o destinație unică pe care nu trebuie să o ratați.
Deși un oraș aglomerat, plin de mașini, cu un trafic aproape infernal, Bucureștiul este un loc care merită vizitat în aprilie,dar și în oricare altă lună a anului. Dacă te decizi să vizitezi orașul, cu siguranță vei descoperi ceva care să-ți placă.
Oferta este una extrem de variată, de la spectaculoasa Grădină Botnaică, până la muzeele și zona Centrului Vechi, București este un spațiu turistic atractiv, mai ales pentru străini.
Începutul de aprilie este un moment ce te îndeamnă la a vizita locuri, zone, oameni, iar România încă mai are potențial turistic imens, pentru toate gusturile. Acum că ai aflat care este propunerea noastră, acest top 5 locuri din România de vizitat în aprilie, rămâne să te decizi ce vrei să vezi, și fă-o, că merită!